2021. november 10.

SAJTÓKÖZLEMÉNY

**Megnyitja kapuit az**

**ELI ALPS Lézeres Kutatóintézet**

**Interaktív Látogatói Tere Szegeden**

**Az ELI ALPS 2021. november 13-án ünnepélyesen megnyitja a *Fókusz – Interaktív Látogatói Ter*et, melyet Prof. Palkovics László innovációs és technológiai miniszter ad át a közönségnek. Az eseményen beszédet mond Prof. Gérard Mourou Nobel-díjas fizikus, az École Polytechnique professzora, a jelenlévőket Prof. Szabó Gábor, az ELI ALPS ügyvezető igazgatója köszönti.**

A kutatóintézet egyik fontos küldetése a tudomány népszerűsítése, illetve a hazai mérnöki-természettudományos képzés támogatása. A Fókusz – Interaktív Látogatói Tér nagyszerű lehetőséget biztosít azon érdeklődő fiatalok számra, akik szeretnék elmélyíteni ismereteiket a fizika területén - mindezt interaktív és szórakoztató módon.

A látogatói tér különböző állomásait végigjárva az érdeklődők megismerkedhetnek a látványos lézerhárfával, polárfagylalttal, forgó tavirózsával, a lézeres hangátvivővel, melyek egy-egy az ELI ALPS-ban folyó kutatásokkal kapcsolatos fizikai jelenséget mutatnak be. Digitális, 3D-s könyvből ismerhető meg az intézet története, tevékenysége, illetve az itt üzemelő kutatási berendezések. Bemutatjuk, hogyan állítjuk elő a lézerimpulzust: 3D-s animáción követhető végig a fotonok útja az ELI ALPS PW-os lézerrendszerében, illetve egy valódi lézerkészülék belsejét is bepillanthatunk. Modellek teszik érthetővé az elsődleges és másodlagos forrásokban használatos deformálható tükör és a laboratóriumokban üzemelő biztonsági rendszer működését. A polcokon elhelyezett régi optikai kísérleti eszközök nemcsak szépségükkel gyönyörködtetnek, de a tudományterület gyors fejlődését is demonstrálják. A kiállítás része az első lézeres szemműtétekhez használt berendezés is. Megtudhatjuk, hogy az ELI ALPS kutatói számára mit jelent a tudomány és a kutatói lét, továbbá lézersakk, memóriajáték és számítógépes animációk is várják az érdeklődőket.

A Fókusz elsősorban előre bejelentkezett csoportok által látogatható, a kihelyezett eszközök különböző fizikával kapcsolatos foglalkozások – tanórák, szakköri foglalkozások, diáktáborok – tartását teszik lehetővé. A nagyközönség számára a Kutatók Éjszakáján és a Fény Napján tárja ki kapuit.

**A megnyitó programja:**

**2021. november 13., szombat**

15:00 Köszöntő – Prof. Szabó Gábor ügyvezető, ELI ALPS

15:10 Nyitóbeszéd – Prof. Palkovics László miniszter, Innovációs és Technológiai Minisztérium

15:25 Az esemény fontosságának méltatása – Prof. Gérard Mourou Nobel-díjas fizikus, az École Polytechnique

professzora

15:40 Ünnepélyes átadás és a látogatói tér bemutatása

16:00 Sajtónyilatkozatok

**Helyszín:**

ELI ALPS Lézeres Kutatóintézet

6728 Szeged, Wolfgang Sandner u. 3.

\*\*\*

Az ELI ALPS az Extreme Light Infrastructure (ELI) projekt három pillérének egyike. Az ELI a világ első olyan létesítménye, amely a fény és az anyag kölcsönhatásának vizsgálatát minden eddiginél nagyobb intenzitások mellett teszi lehetővé, akár az úgynevezett ultra-relativisztikus tartományban is. Ezzel új utak nyílnak meg a fizikában, amelyek jelentős hatással lesznek az anyagtudomány, az orvostudomány és a környezetvédelem számos területére.

Az ELI ALPS hazai és nemzetközi felhasználói számára 2021 végére négy lézerrendszer, három másodlagos forrás, köztük a THz és HHG források, valamint több kísérleti állomás válik elérhetővé. Az idei évben eddig több mint 25 felhasználói kampány zárult sikeresen, és további 11 jelenleg is folyamatban van. Az ELI ALPS mostanáig 18 külföldi és 7 magyar felhasználói csoportnak több mint 4200 órányi hozzáférést biztosított a kutatóintézet lézerrendszereihez.

**További információ:**

Marton Katalin

HR és kommunikációs osztályvezető

+36 70 932-2477, [katalin.marton@eli-alps.hu](mailto:katalin.marton@eli-alps.hu)

www.eli-alps.hu

\*\*\*

Az ELI ALPS projektet nyomon követheti a Facebookon, a LinkedInen és a Youtube-on is:

<http://www.facebook.com/EliAlpsLezerkozpontSzeged>

<http://www.linkedin.com/company/eli-alps-research-institute>

<https://www.youtube.com/channel/UCbi8r90P3wHYFvrxcdVIQSg>